钦定古今图书集成/明伦汇编/氏族典/第327卷 > 《唐书》 > 《宰相世系表》
## 钦定古今图书集成/明伦汇编/氏族典/第327卷 > 《唐书》 > 《宰相世系表》

刘氏出自祁姓。帝尧陶唐氏。子孙生子，有文在手曰
刘累，因以为名。能扰龙，事夏，为御龙氏。在商为豕韦
氏。在周封为杜伯，亦称唐杜氏。至宣王灭其国，其子
隰叔奔晋，为士师，生士𫇭，𫇭生成伯缺，缺生士会，会
适秦归晋，有子留于秦，自为刘氏。生明，明生远，远生
阳，十世孙战国时获于魏，遂为魏大夫。秦灭魏，徙大
梁，生清，徙居沛，生仁，号丰公。生煓，字执嘉。生四子：伯
仲、邦、交。邦，汉高祖也。高祖七世孙宣帝生楚孝王嚣，
嚣生思王衍；衍生纡；纡生居巢侯般，字伯兴；般生恺，
字伯豫，太尉司空。生茂，字叔盛，司空太中大夫，徙居
丛亭里。恺六世孙讷，晋司隶校尉。孙宪生羡，羡二子：
敏、该。敏从子僧利。

京兆武功刘氏，本出彭城，后周有石州刺史懿，
彭城刘氏又有刘升。

尉氏刘氏出自汉。章帝子河间孝王开世居乐城，十
世孙通徙居尉氏。

临淮刘氏，出自汉世祖光武皇帝子广陵思王荆子
俞乡元侯平。平生彪，袭封，事继母以孝闻，世号“仁义
侯。”生元。元生熙，魏尚书郎。熙生述，东平太守。述生建，
晋永城令，世居临淮。建生会，历琅琊内史，从元帝度
江，居丹阳。曾孙彦英，宋给事中、通直散骑常侍。二子：
隐人、逸人，梁末又徙晋陵。隐人五世孙子翼。

南阳刘氏出自长沙定王。生安众康侯丹，袭封三世，
徙沮阳。裔孙廙，字恭嗣，魏侍中、关内侯，无子，以弟子
阜嗣。阜字伯陵，陈留太守。生乔，字仲彦，晋太傅军谘
祭酒。生挺，颍川太守。二子：简、耽。耽字敬道，为尚书令。
生柳，字叔惠，徐、兖、江三州刺史，又徙江陵。曾孙虬，
广平刘氏出自汉景帝子赵敬肃王彭祖，彭祖生阴
城思侯苍。苍薨，嗣子有罪不得立，遂居广平肥乡。苍
十一世孙邵，字孔才，魏散骑常侍。十二世孙藻，
丹阳刘氏世居句容。

曹州南华刘氏，出自汉楚元王交之后，自彭城避地
徙南华，筑堌以居，世号“刘堌。”隋有东莱令刘晋，字进
之，三子：郁，多让、多退。

刘氏定著七房：一曰彭城，二曰尉氏，三曰临淮，四曰南阳，五曰广平，六曰丹阳，七曰南华。宰相十二人。

彭城房有滋、文《静瞻》。尉氏房有《仁轨、琢》。临淮房有祎之。南阳房有洎。广平房有祥道、《景先》《从一》。丹阳房有邺。南华房有晏。

河南刘氏，本出匈奴之族。汉高祖以宗女妻冒顿，其
俗贵者皆从母姓，因改为刘氏。左贤王去卑裔孙库
仁，字没根，后魏南部大人、凌江将军。弟眷，生罗辰，定
州刺史、永安敬公，其后又居辽东襄平，徙河南。罗辰
五世孙环隽，字仲贤，北齐中书侍郎、秀容懿公弟仕
隽。

河南《刘氏宰相》一人。崇望。